অসুস্থ শহুৰেকক কান্ধত তুলি চিকিৎসালয়লৈ লৈ গ'ল বোৱাৰীয়ে! daughter-in-law-carries-her-covid-positive-father-in-law-on-her-shoulder-to-hospital-tvbhaskar-saikia-hb- News18 assam\nHome » photogallery » assam »অসুস্থ শহুৰেকক কান্ধত তুলি চিকিৎসালয়লৈ লৈ গ'ল বোৱাৰীয়ে!\nঅসুস্থ শহুৰেকক কান্ধত তুলি চিকিৎসালয়লৈ লৈ গ'ল বোৱাৰীয়ে!\nনিহাৰিকাৰ স্বামী তথা থলেশ্বৰ দাসৰ পুত্ৰ চাকৰি সূত্ৰে ঘৰৰ পৰা আঁতৰত থকাৰ বাবেই বোৱাৰীয়েকে শহুৰেকৰ সমস্ত দায়িত্ব ল'ব লগা হৈছে ।\n। June 03, 2021, 21:36 IST\nৰহাৰ ঘটনা এয়া! বোৱাৰীয়েকে কান্ধত তুলি হাস্পতাললৈ লৈ গল অসুস্থ শহুৰেকক। ৰহাৰ পৰিপূৰক স্বাস্থ্য কেন্দ্ৰত দেখা গল এই দৃশ্য। আৰু ইয়াৰ পৰাই ১০৮ৰ সহায়ত শহুৰেকক লৈ যোৱা হয় নগাঁৱলৈ।\nজানিব পৰা মতে, ৰহাৰ ভাটিগাঁও নিবাসী থলেশ্বৰ দাস নামৰ এগৰাকী ৭৫ বছৰীয়া লোক শাৰীৰিকভাৱে অসুস্থ হৈ পৰাত বোৱাৰী নিহাৰিকা দাসে এনেদৰে ৰহা পৰিপূৰক স্বাস্থ্য কেন্দ্ৰলৈ চিকিৎসাৰ বাবে আনে । কিন্তু থলেশ্বৰ দাস কোভিড পজিটিভ বুলি চিনাক্ত হোৱাৰ পিছতে বোৱাৰীও আক্ৰান্ত হয় কোৰোণাত।\nকোভিড পজিটিভ শহুৰেকক এনেদৰে হাস্পতাললৈ লৈ যোৱা বোৱাৰী নিহাৰিকাও এতিয়া আক্ৰান্ত হ'ল কোৰোণা ভাইৰাছত। উল্লেখ্য যে, নিহাৰিকাৰ স্বামী তথা থলেশ্বৰ দাসৰ পুত্ৰ চাকৰি সূত্ৰে ঘৰৰ পৰা আঁতৰত থকাৰ বাবেই বোৱাৰীয়েকে শহুৰেকৰ সমস্ত দায়িত্ব ল'ব লগা হৈছে ।\nকোৰোণাত আক্ৰান্ত হোৱাৰ পিছত থলেশ্বৰ দাসক কোভিড কেয়াৰ চেণ্টাৰলৈ প্ৰেৰণ কৰাৰ লগতে নিহাৰিকাক হোম কোৱাৰেণ্টাইনত ৰাখিবলৈ সিদ্ধান্ত গ্ৰহণ কৰিছিল স্বাস্থ্য বিভাগে। কিন্তু বয়সীয়াল শহুৰেকক অকলশৰে হাস্পতাললৈ প্ৰেৰণ কৰিবলৈ অমান্তি হয় নিহাৰিকা। সেয়েহে চিকিৎসালয়খনত সেইসময়ত দায়িত্বত থকা ডা° সংগীতা ধৰ আৰু বহুমুখী স্বাস্থ্যকৰ্মী পিন্টু হীৰাই যাৱতীয় চিকিৎসা সেৱা প্ৰদান কৰি দুয়োকে নগাঁও ভোগেশ্বৰী ফুকননী অসামৰিক চিকিৎসালয়ৰ কোভিড হস্পিতাললৈ ১০৮ বাহনেৰে প্ৰেৰণৰ ব্যৱস্থা কৰে ।\nকোৰোণা মহামাৰীৰ এই বিভীষিকাৰ সময়ত ৰহাৰ নিহাৰিকা দাসে নিজৰ শহুৰৰ প্ৰতি দেখুওৱা দায়িত্ববোধে সকলোকে মোহিত কৰিছে।
